“Sweet Little Sixteen”, “Roll Over Beethoven”, “Memphis Tenessee”, “Rock And Roll Music”, “Johnny B. Goode”… Так, ён цяпер спяваў толькі сваё. Няпростыя складанкі простых словаў. Пра школьныя справы і салодкіх шаснаццацілетак, пра танцы ў танных кнайпах і абдымашкі ў адкрытых аўто, пра хлапцоў з гітаркамі і дурнымі марамі пра Галівуд, пра начныя вандроўкі абы-куды і сямейныя войны. І пра новую музыку, з якой не варта змагацца: “Валі адсюль, Бетховен! І распавядзі навіны Чайкоўскаму!”. Маўляў, прыйшлі свежыя пацаны са сваёй гульнёй. І далей усё будзе інакш. Чорны аўтсайдар дзёрзка пазначыў змену матрыцы.